கேள்வி: திருக்குறள் பரிப்பெருமாள் உரை பற்றி நீங்கள் என்ன அறிந்துள்ளீர்கள்?
பதில்: திருக்குறள் பரிப்பெருமாள் உரை என்பது திருக்குறள் உரை எழுதிய பண்டைய உரையாசிரியர்களுள் ஒருவரான பரிப்பெருமாள் என்பவர் திருக்குறளுக்கு எழுதிய உரையைக் குறிக்கும். இவர் திருக்குறளுக்கு எழுதிய உரை திருக்குறள் மணக்குடவர் உரை பிற்பட்டது ஆகும்.
கேள்வி: திருக்குறள் பரிப்பெருமாள் உரை - பழைய உரையாசிரியர்கள் பத்துப்பேர் என்பது என்ன?
பதில்: திருக்குறளுக்கு உரை எழுதிய பழைய உரையாசிரியர்கள் பத்துப் பேர் என்பது மரபு. ஒரு பழம்பாடல் அவர்களது பெயரை இவ்வாறு குறிப்பிடுகிறது: ''தருமர் மணக்குடவர் தாமத்தர் நச்சர்'' ''பரிதி பரிமே லழகர் - திருமலையர்'' ''மல்லர் பரிப்பெருமாள் காலிங்கர் வள்ளுவர் நூற்கு'' ''எல்லையுரை செய்தார் இவர்.'' இவர்களின் காலம் 10ஆம் நூற்றாண்டு முதல் பதின்மூன்றாம் நூற்றாண்டு வரை என அறிய முடிகின்றது. இந்தப் பதின்மருள், திருக்குறள் மணக்குடவர் உரை முதல் உரையாசிரியர் என்பது ஆய்வாளர் துணிபு. நாம் அறியும் திருக்குறள் மூலத்தின் பதிவு இந்த உரைநூல் வழிதான் வாய்த்தது. அதன் பெறகே ஏனைய உரையாசிரியர்கள் வழியே திருக்குறள் மூலங்கள் பதிவு செய்யப்பெற்றுக் கிடைத்துள்ளன. பழைய உரையாசிரியர்கள் பத்துப்பேர் என்றாலும், திருக்குறள் மணக்குடவர் உரை, பரிப்பெருமாள், திருக்குறள் பரிதியார் உரை, திருக்குறள் காலிங்கர் உரை, திருக்குறள் பரிமேலழகர் உரை ஆகிய ஐவரின் உரைகளே இதுவரை கிடைத்துள்ளன. ஏனையோர் உரைகளில், ஒரு சில குறள்களுக்கு மட்டுமே உரைகள் கிடைத்துள்ளன.
கேள்வி: திருக்குறள் பரிப்பெருமாள் உரை - மணக்குடவர் உரையும் பரிதிப்பெருமாள் உரையும் பற்றி நீங்கள் என்ன அறிந்துள்ளீர்கள்?
பதில்: பரிதிப்பெருமாள் திருக்குறளுக்கு எழுதும் உரை, மணக்குடவர் ஏற்கனவே எழுதிய உரையையே மிகவும் அடியொற்றிச் செல்கின்றது. பெரும்பான்மையான இடங்களில் இரண்டு உரைகளுக்கும் இடையே யாதொரு வேறுபாடும் இல்லை என்பது குறிப்பிடத்தக்கது.
கேள்வி: திருக்குறள் பரிப்பெருமாள் உரை - பரிப்பெருமாளின் திருக்குறள் அமைப்பு பற்றி தகவல் சொல்.
பதில்: மணக்குடவர் திருக்குறளை அறத்துப்பால், பொருட்பால், காமத்துப்பால் என்று மூன்று பால்களாகப் பிரித்திருப்பது போலவே, பரிப்பெருமாளும் பிற பழைய உரையாசிரியர்களும் செய்கின்றனர்.
கேள்வி: திருக்குறள் பரிப்பெருமாள் உரை - முப்பாலுக்குள் நாற்பால் காணும் முயற்சி என்பது என்ன?
பதில்: திருக்குறள் அறம், பொருள், காமம் என்னும் முப்பால் பிரிவைக் கொண்டதாயினும், அப்பால்களுக்குள் நான்காவது பாலாக "வீடு" என்பதைக் காணும் முயற்சி பழைய உரையாசிரியர்களிடம் தெரிகிறது. இதைப் பரிதிப்பெருமாளும் பரிமேலழகரும் செய்வதற்கு முன்னரே மணக்குடவர் செய்துள்ளார். அவரது உரையில், என்று மணக்குடவர் விளக்குகிறார். அதுபோலவே பழைய உரையாசிரியர் பரிப்பெருமாளும் கூறுகின்றார்: திருக்குறளைப் புருடார்த்த வரையறைக்குள் கொண்டு வருகின்ற பரிமேலழகர் கூற்றுமுனைவர் இரா. சாரங்கபாணி, ''திருக்குறள் பரிமேலழகர் உரை'', தொகுதி 1 அறத்துப்பால், மணிவாசகர் பதிப்பகம், சென்னை, இரண்டாம் பதிப்பு, 2003, பக். 33). யாவரும் அறிந்ததே: இப்பார்வை, திருவள்ளுவரை ஒரு "தெய்வ" நிலைக்கு உயர்த்தும் முயற்சி இருந்ததையே சுட்டுகிறது.
கேள்வி: திருக்குறள் பரிப்பெருமாள் உரை - பரிப்பெருமாள் அறத்துப்பாலைப் பிரிக்கும் முறை என்பது என்ன?
பதில்: பண்டைய திருக்குறள் உரையாசிரியரான மணக்குடவர் அறத்துப்பாலைப் பாயிரவியல், இல்லறவியல், துறவறவியல், ஊழியல் என்று நான்காகப் பகுத்துள்ளது போன்றே, பரிப்பெருமாளும் பிற பழைய உரையாசிரியர்களும் அறத்துப்பாலை நான்கு இயல்களாகப் பகுக்கின்றனர்.
கேள்வி: திருக்குறள் பரிப்பெருமாள் உரை - பரிப்பெருமாள் பொருட்பாலைப் பிரிக்கும் முறை குறித்து விரிவாக சொல்லுங்கள்.
பதில்: பரிப்பெருமாள் திருக்குறளின் பொருட்பாலைப் பிரிப்பதில், மணக்குடவர் எந்த முறையைப் பின்பற்றினாரோ அதையே பின்பற்றுகின்றார். ஆக, மணக்குடவரும் பரிப்பெருமாளும் பொருட்பாலைப் பிரிக்கும் முறை இது: {| class="wikitable" |- ! இயல் பெயர் ! அதிகாரங்கள் அமைப்பு |- | அரசியல் | 39 முதல் 63 முடிய |- | அமைச்சியல் | 64 முதல் 73 முடிய |- | பொருளியல் | 74 முதல் 78 முடிய |- | நட்பியல் | 79 முதல் 83 முடிய |- | துன்பவியல் | 84 முதல் 95 முடிய |- | குடியியல் | 96 முதல் 108 முடிய |}
கேள்வி: திருக்குறள் பரிப்பெருமாள் உரை - பரிப்பெருமாள் காமத்துப்பாலைப் பிரிக்கும் முறை பற்றி விளக்கவும்.
பதில்: காமத்துப்பால் இயல் பகுப்பில் உரையாசிரியர்களிடையே பெருத்த வேறுபாடு காணப்படுகின்றது. மணக்குடவர் காமத்துப்பாலைக் குறிஞ்சி, பாலை, முல்லை, நெய்தல், மருதம் எனப் பகுத்து ஒவ்வோர் இயலுக்கும் ஐந்தைந்து அதிகாரங்களாகக் கொண்டுள்ளார் என்பர். பரிப்பெருமாள் காமத்துப்பாலில் பின்வருமாறு ஒரு பகுப்பினைச் செய்துள்ளதாக அறியமுடிகின்றது: அருமையிற் கூடல் - அதிகாரங்கள்: 109 - 111 பிரிந்து கூடல் - அதிகாரங்கள்: 112 - 129 ஊடிக்கூடல் - அதிகாரங்கள்: 130 - 133
கேள்வி: திருக்குறள் பரிப்பெருமாள் உரை - பரிப்பெருமாள் அமைப்புப்படி இயலுக்குள் வரும் அதிகார வைப்பு முறை பற்றி தகவல் சொல்.
பதில்: திருக்குறளின் இயல்களில் வரும் அதிகார வைப்புகளிலும், அதிகார முறை வைப்புகளிலும் மணக்குடவர் போக்குக்கும் பரிதிப்பெருமாள் உட்பட பிற பழைய ஆசிரியர்களின் போக்குக்கும் வேறுபாடுகள் உள்ளன. இனியவை கூறல் அடக்கமுடைமை அழுக்காறாமை வெஃகாமை புறங்கூறாமை ஆகிய ஐந்து அதிகாரங்களைத் துறவறவியலுள் முறையே 26, 27, 30, 31, 32 -ஆவது அதிகாரங்களாக மணக்குடவர் அமைத்துள்ளார். ஆனால், பரிதிப்பெருமாளும் பிற பழைய உரையாசிரியர்களும் இந்த அமைப்பு முறையை மாற்றி, இவற்றை இல்லறவியலில் முறையே 10, 13, 17, 18, 19 - ஆம் அதிகாரங்களாக அமைத்துள்ளார்கள். அதேபோல், மணக்குடவர் இல்லறவியலில் வாய்மை, வெகுளாமை, இன்னா செய்யாமை, கொல்லாமை, புலால் மறுத்தல், கள்ளாமை என்னும் அதிகாரங்களை முறையே 10, 16, 17, 18, 19, 20 ஆம் அதிகாரங்களாக அமைத்திருக்க, பரிதிப்பெருமாளும் பிற பழைய உரையாசிரியர்களும் அவற்றை மாற்றி, துறவறவியலில் முறையே 30, 31, 32, 33, 26, 29 -ஆம் அதிகாரங்களாக அமைத்துள்ளார்கள்.
கேள்வி: திருக்குறள் பரிப்பெருமாள் உரை - பரிதிப்பெருமாள் கொள்ளும் திருக்குறள் பாடமும் வேறுபாடுகளும் பற்றி நீங்கள் என்ன அறிந்துள்ளீர்கள்?
பதில்: தலைமுறை தலைமுறையாக ஓலைச் சுவடிகளில் எழுதப்பட்டு வந்த திருக்குறளின் படிகள் பல பாட வேறுபாடுகளைக் கொண்டிருப்பதில் வியப்பில்லை. என்றாலும், மணக்குடவர் திருக்குறளின் முதல் உரையாசிரியராக விளங்குவதால் அவர் கையாளுகின்ற மூல பாடத்தை அடிப்படையாகக் கொண்டு பார்த்தால் அவருடைய மூல பாடத்திலிருந்து, பின் வந்த பழைய உரையாசிரியர்களான பரிப்பெருமாள், பரிதியார், காலிங்கர், பரிமேலழகர் ஆகியோர் பின்வரும் எண்ணிக்கையில் வேறுபடுவதை அறிய முடிகிறது: மணக்குடவர் குறள் பாடத்திலிருந்து வேறுபாடுகள் {| class="wikitable" |- ! உரையாசிரியர் ! குறள் பாட வேறுபாடுகளின் எண்ணிக்கை |- | பரிப்பெருமாள் | 16 |- | பரிதியார் | 20 |- | காலிங்கர் | 171 |- | பரிமேலழகர் | 120 |} மேலே காட்டிய பட்டியலிலிருந்து பரிதிப்பெருமாள் மணக்குடவரின் திருக்குறள் பாடத்திலிருந்து பெரிதும் மாறுபடவில்லை என்று தெரிகிறது. என்றாலும், பிற்காலத்தில் திருக்குறளுக்கு முறை மாறிய உரைகள் எழுந்ததற்கு வித்திட்டோர் பழைய உரையாசிரியர்களே என்பது தெளிவாகிறது.
கேள்வி: திருக்குறள் பரிப்பெருமாள் உரை - பரிதிப்பெருமாளின் உரை நயம் குறித்து விரிவாக சொல்லுங்கள்.
பதில்: ''நகை ஈகை இன்சொல் இகழாமை நான்கும்'' ''வகை என்ப வாய்மைக் குடிக்கு.'' (குறள்: 343) என்னும் குறளுக்கு பரிப்பெருமாள் எழுதும் உரை இது: இந்த உரை மணக்குவடவர் இக்குறளுக்கு எழுதும் உரையை அப்படியே மீண்டும் எடுத்துக் கூறுவதாக உள்ளது. எனவே, மணக்குடவர் உரையின் சிறப்புகள் அவரை அப்படியே எடுத்து எழுதுகின்ற பரிப்பெருமாளது உரையின் சிறப்புகளாகவும் மாறுகின்றன என்பதில் ஐயமில்லை. இக்குறளுக்கு மணக்குடவரும் அவரை அடியொற்றி பரிப்பெருமாளும் தரும் உரை பற்றி எடுத்துரைக்கின்ற அறிஞர் ச. தண்டபாணி தேசிகர் பின்வருமாறு கூறுகிறார்: